Първото объркване идва от факта, че CBD маслата са продукти, извлечени от растението канабис. Това, което малко хора знаят, е че канабисът има две популярни форми – т. нар. марихуана и коноп. Марихуаната съдържа в себе си големи количества от психотропното вещество делта-9 тетрахидроканабинол (THC), което има променящи съзнанието свойства и е пристрастяващо и токсично. В индустриалния коноп обаче ТНС е в нищожни количества (не повече от 0,35%). В него има предимно канабидиоли от типа CBD, които имат терапевтично действие върху нервната система.
Именно от такъв индустриален коноп се извличат CBD маслата. В процеса на извличане се използват три основни технологии: чрез нагряване (подобно на начина на производство на зехтин), чрез екстракция с течен разтворител (най-често алкохол, който по-късно се изпарява) и чрез въглероден диоксид в специализирана техника, при която освен екстракция на CBD масла се убиват и бактерии, плесени и други замърсители в тях.
Различните видове CBD масла съдържат различни комбинации от канабиноиди в различни пропорции. Това дава възможност да се получат разнообразни продукти, които могат да имат различни ефекти при употреба.
CBD маслата не са психоактивни и не променят умственото състояние на човека. Те обаче могат да предизвикат някои промени в тялото, които са познати на медицината и са използвани от нея. Ето защо производството, продажбата и използването на CBD масла са разрешени от закона и препоръчвани от медицински специалисти при определени здравословни проблеми.